**LOKALNI AKCIONI PLAN ZA MLADE 2024.**

**OPŠTINA BERANE**

Decembar, 2023

1. **UVOD**

 Lokalni akcioni plan za mlade (u daljem tekstu LAPM) je izvršni dokument za sprovođenje, primjenu ciljeva i realizaciju aktivnosti, koji su sadržani u njemu za period od jedne godine (2024). Ovaj plan omogućava kompletan pregled, strukturu i razradu svih koraka potrebnih za postizanje ciljeva, za prvu godinu sprovođenja. Svrha LAPM je da posluži kao pozadina za sistematsku kontrolu i praćenje sprovođenja, kao i za pravovremenu identifikaciju potencijala, prepreka i poboljšanja položaja mladih na lokalnom nivou. Pristup mladima kao resursu podrazumijeva da se mladi posmatraju kao predstavnici prave budućnosti, kao nosioci dominantnih društvenih vrijednosti, koje se prenose s generacije na generaciju, ali i koji su potencijalni izvor inovacija na lokalnom nivou. Mladi su dakle vitalno društveno bogatstvo, zbog čega im je potrebno obezbijediti optimalne društvene razvojne uslove. Mlade ćemo posmatrati kao buduću društvenu snagu i kao važan društveni resurs sadašnjosti.

 **Nacionalna Stretegija za mlade 2023-2027**. godine(u daljem tekstu Strategija), usvojena je na sjednici Vlade Crne Gore 19. oktobra 2023. godine.

 U skladu sa članom 21 tačka 1 Odluke o organizaciji i načinu rada uprave Opštine Berane („Službeni list Crne Gore - opštinski propisi“, br.: 003/23 od 13.01.2023, 008/23 od 16.02.2023, 016/23 od 04.04.2023.) i Odluke o postupanju izradi nacrta Lokalnog akcionog plana za mlade za 2024. godinu (u daljem tekstu LAPM), br.: 01-018/23-2935 od 21.11.2023. godine, Sekretarijat za kulturu, omladinu i odnose sa NVO Opštine Berane objavio je Javni poziv nevladinim organizacijama br.:20-669/23-302 od 22.11.2023 godine, za predlaganje predstavnica/predstavnika za učešće u radnoj grupi za izradu LAPM-za 2024. godinu).

 Na predlog Sekretarijata za kulturu, omladinu i odnose sa NVO, Predsjednik opštine Berane donio je Rešenje o formiranju radne grupe br.: 01-018/23-3183 od 30.11.2023. god. koja će raditi na izradi Lokalnog akcionog plana za mlade za 2024. godinu. Radnu grupu činili su:

1. Vuko Todorović, predsjednik radne grupe;
2. Nikola Urošević, sekretar Sekretarijata za kulturu, omladinu i odnose sa NVO - član;
3. Predrag Šćekić, v.d. pomoćnik sekretara Sekretarijata za kulturu, omladinu i odnose sa NVO - član;
4. Dragoje Rajković, savjetnik u Sekretarijatu za kulturu, omladinu i odnose sa NVO - član;
5. Nebojša Babović, direktor DOO „Regionalni biznis centar“ Berane - član;
6. Sneža Milić, „Radio Berane“ - članica;
7. Emir Krasnić, Zavod za zapošljavanje Berane - član;
8. Petar Pajković, direktor „Centar za socijalni rad“ Berane - član;
9. Željko Obadović, MUP Berane - član;
10. Dijana Raičević, ZU Dom zdravlja „dr Nika Labović“ Berane - članica;
11. Stefan Joksimović, „Kliničko bolnički centar Berane“ - član;
12. Sandra Đuričanin, Srednja medicinska škola „dr Branko Zogović“ Berane - članica;
13. Dejan Ćorac, odbornik - član;
14. Milorad Đukić, odbornik - član;
15. Maša Softić, NVO „Crnogorska iskra“ - članica;

 Nova **Strategija**, usmjerena je ka tome da prenese međunarodne standarde kada je u pitanju sprovođenje omladinske politike. Strategija predstavlja pokušaj odgovora na aktuelne potrebe mladih u Crnoj Gori. Strategija je kreirana kroz participativni proces u vidu konsultacija i usmjerena na planiranju razrade operativnih ciljeva, kao i na definisanje i jačanje institucionalnog okvira, koji će te dati doprinos na ostvarivanju istih.

 **Vizija Strategije** je: Mladi su prepoznati kao značajan resurs i faktor našeg društva čiji je glas uvažen, doprinos cijenjen i inicijative podržane. Mladi su kreatori i kreatorke društvenog ambijenta u kojem ostvaruju svoja prava i pune potencijale.

Strategijom za mlade 2023-2027 definisan je strateški cilj „Izgradnjom održivog međuresornog sistema podrške mladima stvoriti mogućnosti za razvoj njihovih punih kapaciteta i aktivan doprinos razvoju društva“.

 U okviru **Strategije za mlade 2023-2027** i pratećeg Akcionog plana definisana su četiri operativna cilja:

1. Razvoj održivog i kvalitetnog sistema servisa i programa za podršku mladima pri tranziciji u odraslo doba
2. Stvaranje uslova da mladi budu aktivni građani i građanke, uključeni u kreiranje i sprovođenje javnih politika
3. Ostvarivanje međuresornog doprinosa poboljšanju sveukupnog položaja mladih
4. Unapređenje mehanizama za efikasno kreiranje, sprovođenje, monitoring i evaluaciju omladinske politike

 Pravni okvir za donošenje Lokalnog akcionog plana za mlade opštine Berane za 2024. godinu, sadržan je u članu 14 **Zakona o mladima** („Sl. list CG”, br. 025/19 od 30.04.2019.), kojim je propisano da **LAPM** donosi **Opština** u skladu sa važećom **Strategijom za mlade 2023-2027**.

 Kako navodi **Strategija**, važeći Zakon o mladima (član 2 „Službeni list Crne Gore“, br. 025/19 od 30.04.2019.), definiše da su mladi lica od navršenih 15 do navršenih 30 godina života.

 Omladinska politika predstavlja skup mjera i aktivnosti koje državni organi, organi državne uprave, organi lokalne samouprave, nevladine organizacije, studentski i učenički parlamenti i druga pravna lica preduzimaju za poboljšanje položaja mladih, njihovog ličnog i društvenog razvoja i uključivanja u društvene tokove.

1. **ANALIZA STANJA**

 Prilikom pripreme LAPM, odrađeno je desk istraživanje i konsultovani su sljedeći dokumenti:

* Strategija za mlade 2023-2027 (izvor: <https://www.gov.me/dokumenta/44a0874f-5e59-406b-8551-b06cd305646e>)
* Zakon o mladima 2019 (izvor: <https://www.gov.me/dokumenta/e1ac770f-706f-4ba9-99e3-790b64ba464f>)
* Statistika ZZZCG (područna jedinica Berane)
* RELOAD istraživanje (UNDP) - Istraživanje i procjena lokalnih politika koje se odnose na mlade i potrebe mladih u 15 lokalnih samouprava. (izvor: <https://www.undp.org/cnr/montenegro/publications/istrazivanje-potreba-mladih-i-procjena-lokalnih-omladinskih-politika-u-15-crnogorskih-opstina>)

 Pored operativnih ciljeva definisanih **Strategijom**, prilikom kreiranja prioritnih mjera omladinske politike koje su usklađene sa ciljevima Strategije za mlade, uzeti su u obzir i rezultati anketa, foruma i podaci dobijeni od relevantnih institucija. Na osnovu detaljne analize položaja mladih i stanja u oblasti omladinske politike, identifikovani su najznačajniji prioriteti koji nijesu adresirani postojećim strategijama i sektorskim politikama.

Kao ključni problem kojim LAPM treba da se bavi identifikovano je sljedeće:

***Mladi su u Crnoj Gori uglavnom nezadovoljni svojim položajem, nemaju sve potrebne uslove da razvijaju sopstvene kapacitete, da se osamostaljuju i razvijaju, da doprinose i učestvuju u razvoju društva.***

Kao polazna osnova za kreiranje lokalnog akcionog plana za mlade Opštine Berane uzeto je Istraživanje i procjena lokalnih politika koje se odnose na mlade i potrebe mladih u 15 lokalnih samouprava, a koje sprovela kancelarija UNDP u okviru programa ReLoad2.

<https://www.undp.org/cnr/montenegro/publications/istrazivanje-potreba-mladih-i-procjena-lokalnih-omladinskih-politika-u-15-crnogorskih-opstina>.

 Glavni cilj ovog istraživanja bio je analiza lokalnih politika koje se odnose na mlade kao i potreba mladih u 15 crnogorskih opština, a sa ciljem da se dobijeni rezultati iskoriste kao osnova za dalji razvoj efikasnih lokalnih politika za mlade. Fokus istraživanja je bio na iskustvima, ulogama i odnosima mladih u lokalnim zajednicama, kao i identifikaciji njihovih potreba i očekivanja od zajednice u kojoj žive.

Istraživanjem urađeni su:

**Desk analiza**,koja se odnosila na: prikupljanje i analizu strateških doku­menata i zakonske regulative, akcionih planova i programa usmjere­nih na mlade na nacionalnom nivou; prikupljanje i analizu politika, strateških dokumenata, programa podrške i projekata koji se odno­se na mlade i njhovo osnaživanje na lokalnom nivou; prikupljanje i analizu istraživanja i studija na temu mladih i njihovih potreba čiji su autori domaće i/ili međunarodne organizacije; prikupljanje i ana­lizu podataka iz statističkih izvora u Crnoj Gori i opštini kao i na prikupljanje i analizu drugih relevantnih dokumenta koji direktno ili djelimično ciljaju na populaciju mladih.

**Terensko istraživanje** koje je obuhvatilo sprovođenje anketnog istra­živanja među mladima u Beranama; organizovanje fokus grupa sa mladima i predstavnicima NVO koje se bave mladima.

 Nalazi fokus grupa su pokazali sledeće:

  **Mladi u Beranama nisu upoznati sa lokal­nim omladinskim politikama, niti doku­mentima od značaja za njih.** Razlog za to vide u neuspjehu lokalne samouprave da pravovremeno informiše mlade. Sa druge strane, upoznati su sa institucijama koje im stoje na raspolaganju kao što su **Kan­celarija za mlade,** Savjetovalište za mlade i Omladinski klub**.** Među mladima je za­stupljeno mišljenje da ljudi koji rade u tim organizacijama mogu i čine promjene, ipak nivo postignutih rezultata najviše zavisi od uloženog truda pojedinaca. Takođe, mladi su saglasni sa činjenicom da se suočavaju sa brojnim problemima od kojih su najupečatljivije neinformisanost, nazainteresovanost, kao i nezaposlenost. **Neinformisanost** i **nezainteresovanost** mladih za aktivno djelovanje u društvu, takođe je zaključak Radne grupe za izradu LAPM.

 Problem **nezaposlenosti** uzrokovan je izra­ženom neravnotežom na tržištu rada – po­nuda je veća od tražnje. Osim toga, i oni poslovi koji postoje u ponudi nisu u skladu sa preferencijama mladih, iz razloga što veliki broj njih traži zaposlenje isključivo u državnoj upravi. Ovakav stav vuče korijene iz pogrešnog vaspitavanja mladih u prav­cu pronalaska „sigurnog”, državnog posla“ i nerealne percepcije privatnog sektora kao sektora koji eksploatiše svoje zaposlene. Ova pojava rasprostranjena je na mnogo širem prostoru i ne pogađa samo mlade u Beranama. Problem, takođe predstavlja način na koji mladi provode slobodno vrijeme, a koji se najčešće zasniva na konzumaciji alkohola i kockanju. Tome može svjedočiti i drastično povećan broj mladih koji konzumiraju du­vanske proizvode. Stav cjelokupne fokus grupe je da se uzrok za takav trend nalazi u vršnjačkom pritisku i popularnosti samih proizvoda. Kao moguće rješenje predlaže se povećanje poreza na duvanske proizvode.

 Na osnovu zvanične statistike ***ZZZCG*** - (***područna jedinica Berane***) u Beranama živi ***878 mladih lica*** od navršenih 15 do navršenih 30 godina života. U tabeli je prikazana nezaposlenost po stepenu stručne spreme i polu.

|  |  |  |
| --- | --- | --- |
| **Stepen stručne spreme** | **Broj nezaposlenih lica** | **Pol** |
| **M** | **Ž** |
| I | 181 | 72 | 109 |
| II | 2 | 1 | 1 |
| III | 107 | 47 | 60 |
| IV | 383 | 170 | 213 |
| V | 1 | 1 | / |
| VI | / | / | / |
| VII | 204 | 82 | 122 |
| **UKUPNO** | **878** | **373** | **505** |

 Na pitanje da li su zainteresovani za **zapo­činjanje sopstvenog biznisa** i ulazak u „pre­duzetničke vode“, mladi su izričito odgovo­rili da nisu zainteresovani za takvu vrstu radnog angažmana. Kao razlog za to navo­de preferenciju prema sigurnom i stabilnom poslu, ali i nedostatak sredstava potrebnih za započinjanje biznisa. Tokom razgovora činilo se da postoji **nedostatak informaci­ja ili prisutnost dezinformacija kod fokus grupe o pravnim aspektima započinjanja biznisa**. Sa aspekta obrazovanja, iskazano je neza­dovoljstvo kompletnim obrazovnim siste­mom obzirom da **ne nudi praktično i spe­cijalizovano znanje, već teorijsku osnovu koja se ne može primijeniti na tržištu**. Tako­đe, profesije za koje se mladi odlučuju nisu tržišno orijentisane, s obzirom na to da nisu od samog početka usmjereni na profesije koje im u budućnosti mogu obezbijediti sta­bilan radni angažman.

  **Opština** u poslednjih deset godina, ima veliki problem migracija, pogotovo mladih ljudi. Zbog toga je **emigracija** prepoznata kao jedna od prijetnji za razvoj u okviru LAPM. Ostali problemi sa kojim se mladi suočavaju su **nezaposlenost, infrastruktura i manjak ponude sportskih, kulturnih i za­bavnih sadržaja**. Takođe, radnu grupu vodili su prioriteti navedeni u Nacional­noj strategiji 2023-2027. godine.

 **Nevladin sektor je u potpunosti nezadovo­ljan sa strateškim i zakonodavnim okvirom.** Razlog zbog čega ga tako posmatraju se ogleda u činjenici da u svojoj suštini **ne obuhvata širok spektar mladih koje bi aktivno uključio u razvijanje zajednice.** Sa aspekta okvira koji postoji, smatraju da se **politike loše sprovode**. Kao glavni razlog za to vide spore kanale ko­munikacije, kako između Opštine i mladih, tako i između samih opštinskih i državnih organa. Kao jedno od rješenja za to navodi se **terenski rad i komunikacija sa mladima u školama ili njihovim mjestima okupljanja.** Nevladin sektor kao najveći problem u radu sa mladima ističe njihovu neuključenost i inertnost. Ovakva situacija najčešće proizi­lazi iz raznih problema kao što su: **njihova preokupiranost društvenim mrežama, dis­funkcionalne porodice,** itd. Takođe, kako se navodi, postoji doza rigidnosti i otpora prema novim stvarima. Ovakav način raz­mišljanja ima svoje korijene u ranom dje­tinjstvu i pogrešnom načinu vaspitanja ko­jem su u tom momentu bili izloženi.

 **Pripadnici RE populacije**, koji su učestvovali u fokus grupi, navode da su dobro integri­sani u zajednicu, te nemaju većih proble­ma osim sporadične ili povremene diskri­minacije od strane određenih pojedinaca. Međutim, **suočavaju se sa problemima pri zapošljavanju**, tj. diskriminacijom od strane poslodavaca. Smatraju da je ovo problem sa kojim bi državne institucije trebale te­meljnije da se pozabave.

SWOT analiza Radne grupe na osnovu istraživanja relevantnih dokumenata

|  |  |
| --- | --- |
| Prednosti | Slabosti |
| Postojanje Kancelarije za mladeRazvijena saradnja sa školama i postojanje učeničkih parlamenataPostojanje sportske infrastrukture i veliki broj sportskih klubovaPostojanje kulturno – umjetničkih sadržajaPostojanje budžeta za stipendiranje uspješnih đaka i studenataPostojanje aktivnog NVO sektoraPodrška lokalne samouprave i aktivna omladinska politika | Odliv mladih i obrazovanih u druge gradove i državeNezaposlenost mladih Nezainteresovanost mladih za aktivno djelovanje u društvu Nezainteresovanost mladih da seinformišuMali broj organizacija koje se bave mladimaSlabo učešće mladih u izvršnoj i zakonodavnoj vlastiNepostojanje strateških dokumenata koji se odnose na mlade |
| Mogućnosti | Prijetnje |
| Postojanje Nacionalne strategije za mlade Projekti sa domaćim i inostranim partnerimaPostojanje KZMIzrada LAPMMogućnost primene dobre praksedrugih gradova i u krajnjoj instancidržavaDostupnost fondovaRazvijanje svijesti u zajednici o značaju i ulozi mladih u razvoju društvaRazvoj preduzetničkog duha kod mladih ljudi, putem Start up-ova i sistema dualnog obrazovanjaPodrška lokalne samouprave i volja za sprovođenjem omladinske politikePodsticajna sredstva na lokalnom i nacionalnom nivou | Ekonomska situacija i siromaštvo društva koje se reflektuje i na mlađe stanovništvoNedostatak finansijskih sredstava za realizaciju projekata koji potiču od strane mladihNepovoljna situacija na tržištu rada kada su u pitanju mladiPromovisanje nemoralnog i neprimerenog ponašanja na televiziji i drugim izvorima koji su dostupni mladima, što može negativno uticati na razvoj njihove ličnosti u budućnosti |

 U skladu sa operativnim ciljevima Strategije koji su navedeni u uvodnom dijelu ovog dokumenta, ali i na osnovu dobijenih rezultata sprovedenog istraživanja određeni su operativni ciljevi na lokalnom nivou. Operativni ciljevi na lokalnom nivou:

1. **Unapređenje omladinskog rada, neformalnog obrazovanja i rada Kancelarije za mlade**.

 Riječ je o stručnom i pedagoškom radu sa mladima, koji se izvodi izvan sistema formalnog obrazovanja. Reload istraživanje i procjena lokalnih politika koje se odnose na mlade i potrebe mladih, ukazuje na trend da mladi u Beranama nisu upoznati sa lokalnim omladinskim servisima, radom KZM, niti dokumentima od značaja za njih. Razlog za to vide u neuspjehu lokalne samouprave da pravovremeno informiše mlade. Radna grupa je saglasna da aktivnosti treba usmjeriti na promovisanje rada KZM, razvijanju neformalnog obrazovanja, kao i da se poveća stipendiranje i nagrađivanje mladih (đaci, studenti, talentovane mlade i kreativne osobe).

1. **Unapređenje uslova za aktivizam mladih, veće učešće mladih u procesima donošenja odluka**.

 Reload istraživanje i procjena lokalnih politika koje se odnose na mlade i potrebe mladih, ukazuje na nezainteresovanost mladih za aktivno djelovanje u društvu. Radna grupa definisala je aktivnosti kako bi dala doprinos ispunjenju rezultata pomenutog istraživanja i predlaže: Razvijanje kvalitetetnog medijskog sadržajai aktivnosti na informisanju mladih putem društvenih mreža i internet platformi KZM i opštine Berane iz oblasti omladinske politike, procesima donošenja odluka na lokalnom nivou. Takođe rezultatima koje je predvidjelo istraživanje Radna grupa predlaže realizaciju projekata koji imaju za cilj socijalnu inkluziju i aktivno uključivanje mladih u procesima donošenja odluka na lokalnom nivou da podstiče razvoj volonterizma i kreativno provođenje slobodnog vremena.

1. **Podsticanje razvoja potencijala kod mladih sa fokusom na podršku preduzetništvu i zapošljavanje mladih.**

 Operativni cilj 3 je jedan od najvažnijih rezultata istraživanja ReLOaD2, zaključak je Radne grupe. U istraživanju se napominje da je problem **nezaposlenosti** uzrokovan izra­ženom neravnotežom na tržištu rada – po­nuda je veća od tražnje. Osim toga, i oni poslovi koji postoje u ponudi nisu u skladu sa preferencijama mladih, iz razloga što veliki broj njih traži zaposlenje isključivo u državnoj upravi. Ovakav stav vuče korijene iz pogrešnog vaspitavanja mladih u prav­cu pronalaska „sigurnog”, državnog posla“ i nerealne percepcije privatnog sektora kao sektora koji eksploatiše svoje zaposlene. Radna grupa projektovala je aktivnosti koje bi doprinijele operativnom cilju na lokalnom nivou. To su organizovanje edukacija/obuke za mlade početnike u biznisu i podrška pri izradi biznis plan, organizovanje Javnog poziva i podrška nezaposlenim licima starosti do 30 godina za pokretanje sopstvenog biznisa. omladinskom preduzetništvu, informisanje mladih o progranima sezonskog zapošljavanja, organizovanje programa aktivne politike zapošljavanja, organizovanje radionica iz oblasti: Odvikavanje od duvanskih proizvoda, zavisnost od interneta, kocke, alkohola, gaziranih i energetskih pića, seksualnost i mladi, kao i pravilne ishrane, organizovanje radionica za kreiranje kulturnih i sportskih sadržaja s akcentom na digitalnu promociju sadržaja, rganizovanje radionica iz oblasti socijalne inkluzije, diskriminacije i sprečavanja vršnjačkog nasilja (uključujući i RE populaciju) i organizovanje radionica psihološkog savjetovanja, suporativna i psihoterapija, intervencije u krizama.

1. **Usavršavanje i jačanje kapaciteta službenika koji se bave omladinskom politikom i kreiranje mehanizama za planiranje i implementaciju omladinske politike na lokalnom nivou**.

 Radna grupa koja je radila na izradi ovog dokumenta je prepoznala rezultat ReLOaD2 istraživanja i usmjerila aktivnosti ka aktivistima KZM i lokalnoj samoupravi. Lokalna samouprava treba da radi na povećanju kapaciteta, a posebno Sekretarijat koji se bavi sprovođenjem omladinske politike na lokalnom nivou. Aktivnosti koje su predviđene i koje će doprinijeti postizanju operativnog cilja su: Izrada Nacrta LAPM 2025-2026, formiranje koodrinacionog tijela za mlade - „Savjet za mlade“ i organizovanje aktivnosti na istraživanju o potrebma mladih u opštini Berane za potrebe izrade LAPM.

1. **FINANSIJSKI OKVIR**

U prilogu je projekcija troškova iz gradskog budžeta, predviđenih za potrebe mladih za 2024. godinu.

|  |  |  |
| --- | --- | --- |
| Aktivnosti/vrsta troškova | Izvor finansiranja | 2024 |
| Izdvajanja za rad kancelarije za mlade | **Sekrterijat za kulturu, omladinu i odnose sa NVO opštine Berane** | **1400,00** |
| Ostali transferi pojedincima (podrška projektima mladih) | **Sekrterijat za kulturu, omladinu i odnose sa NVO opštine Berane** | **8.600,00** |
| Studentske i učeničke nagrade i stipendije | **Opština Berane** | **40.000,00** |
| Aktivnosti vezane za sport djece (školski sport) | **Sekretarijat za sport/Opština Berane** | **6.000,00** |
| Finansiranje iz oblasti kulture | **Sekrterijat za kulturu, omladinu i odnose sa NVO opštine Berane** | **23.500,00** |
| Preduzetništvo mladih | **EU/UNDP** | **8.766,00** |
| Podrška preduzetništvu mladih | **Opština Berane** | **25.000,00** |
| UKUPNO ZA 2024. godinu |  | **113.266,00** |

1. **AKCIONI PLAN**

 U toku svog rada, Radna grupa za izradu LAP-a definisala je aktivnosti koje treba da se sprovedu na lokalnom nivou. Definisane aktivnosti daju doprinos realizaciji strateških pravaca u daljem razvoju lokalne omladinske politike, kao i lokalne prioritete u formi ciljeva, koji su usklađeni sa navedenim principima, vrijednostima i preporukama datim u Nacionalnoj strategiji za mlade 2023-2027. od strane Ministarstva sporta i mladih.

|  |
| --- |
| **Operativni cilj 1: Razvoj održivog i kvalitetnog sistema servisa i programa za podršku mladima pri tranziciji u odraslo doba** |
| **Operativni cilj (na lokalnom nivou): Unapređenje omladinskog rada i kancelarije za mlade, omladinskog servisa i neformalnog obrazovanja)** |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Aktivnosti na obezbjeđivanju neometanog rada i funkcionisanja rada KZM | KZM/ Sekretarijat za kulturu, omladinu i odnose sa NVO opštine Berane | Januar -Decembar 2024 | Izvršena 1 nabavka potrebne opreme za rad KZM i uređen prostor za održivo funkcionisanje KZM u Beranama 2024. godine  | 10.000,00 € | KZM / Sekretarijat za kulturu, omladinu i odnose sa NVO opštine Berane |
| 2. | Razvijanje kvalitetnogmedijskog sadržaja kojije prilagođen mladima;Otvaranje lokalnog omladinskog radija | KZM/ Sekretarijat za kulturu, omladinu i odnose sa NVO opštine Berane | Decembar 2023-Januar 2024. | Otvoren 1 lokalni omladinski radioUspostavljen 1održiv iefikasan sisteminformisanjamladih | / | Opština Berane/Sekretarijat za kulturu, omladinu i odnose sa NVO  |
| 3. | Stipendiranje i nagrađivanje (đaci/studenti) talentovane mlade osobe) | Opština Berane | Januar -Decembar 2024 | Dodijeljeno 40 stipendija i nagrađeno 100 učenika | 40.000,00 | Opština Berane |
|  4. | Organizovanje radionice na temu bezbijednosti u saobraćaju.Formiranje saobraćajnih sekcija u osnovnim školama u urbanom i ruralnom području. | MUP Crne Gore - područna jedinica Berane,O.Š. iz Berana Sekretarijat za kulturu omladinu i odnose sa NVO | Septembar-Decembar 2024. | održano 3radionice;100 polaznica/ka radionica; | / | Osnovne škole iz Berana Sekretarijat za kulturu omladinu i odnose sa NVO |
| 5. | Organizovanje radionica iz oblasti: Odvikavanje od duvanskih proizvoda, zavisnost od interneta, kocke, alkohola, gaziranih i energetskih pića, seksualnost i mladi, kao i pravilne ishrane  | Savjetovalište za mlade ZU „Dom zdravlja“ Berane | Januar -Decembar 2024 | održano 12radionica;100 polaznica/ka radionica; | / | ZU „Dom zdravlja“ Berane i Sekretarijat za kulturu omladinu i odnose sa NVO opštine Berane |
| 6. | Organizovanje radionica psihološkog savjetovanja, suporativna i psihoterapija, intervencije u krizama.  | NVO Crnogorska iskra | Februar-Decembar 2024 | Održano 10 radionica60 polaznica/ka prisustvovalo radionicama | / | NVO Crnogorska iskra i Sekretarijat za kulturu, omladinu i odnose sa NVO opštine Berane |
| 7. | Organizovanje radionica za kreiranje kulturnih i sportskih sadržaja s akcentom na digitalnu promociju sadržaja | EU/UNDPSekretarijat za kulturu omladinu i odnose sa NVO i KZM Berane | Jul - Decembar 2024 | održane 2radionice;20 polaznica/ka radionica; | 500,00 € | EU/UNDPSekretarijat za kulturu omladinu i odnose sa NVO opštine Berane |
| 8. | Organizovanje radionica iz oblasti socijalne inkluzije, diskriminacije i sprečavanja vršnjačkog nasilja (uključujući i RE populaciju) | EU/UNDPSekretarijat za kulturu omladinu i odnose sa NVO opštine Berane i KZM Berane | Februar - Jun 2024 | održane 2radionice;20 polaznica/ka radionica; | 500,00 € | EU/UNDPSekretarijat za kulturu omladinu i odnose sa NVO opštine Berane |
| **Operativni cilj 2: Stvaranje uslova da mladi budu aktivni građani i građanke, uključeni u kreiranje i sprovođenje javnih politika** |
| **Operativni cilj (na lokalnom nivou):** **Unapređenje uslova za aktivizam mladih, veće učešće mladih u procesima donošenja odluka**  |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Aktivnosti na Informisanju mladih putemdruštvenih mreža i internet platformi KZM i opštine Berane (omladinska politika, procesima donošenja odluka na lokalnom nivou, aktivnosti Sekretarijata i KZM) o značaju omladinskog aktivizma | KZM/ Sekretarijat za kulturu, omladinu i odnose sa NVO opštine Berane | Januar -Decembar 2024 | Najmanje 200 mladih informisanihmladih putemplatformi i društvenih mreža o procesima donošenja odluka i sprovođenju omladinske politikeNajmanje 10 objava na društvenim mrežama i intrnet platformi KZM | / | KZM / Sekretarijat za kulturu, omladinu i odnose sa NVO opštine Berane |
| 2. | Razmjena iskustava sa kancelarijama za mlade u regionu i EU, i saradnja sa prekograničnim org. iz sličnih oblasti. Partnerstvo sa međunarodnimorganizacijama, fondovima za mlade;  | KZM UNDP/Opština Berane,Sekretarijat za kulturu, omladinu i odnose sa NVO | Januar -Decembar 2024 | Uspostavljen saradnja sa donatorima ipartnerima2 realizovanezajedničkeaktivnosti; | 1000,00 € | KZM, Sekretarijat za kulturu, omladinu i odnose sa NVO |
| 3. | Razmjena iskustava sa kancelarijama za mlade u regionu i EU, i saradnja sa prekograničnim org. iz sličnih oblasti. Partnerstvo sa međunarodnimorganizacijama, fondovima za mlade;  | KZM UNDP/Opština Berane,Sekretarijat za kulturu, omladinu i odnose sa NVO | Januar -Decembar 2024 | Uspostavljen saradnja sa donatorima ipartnerima2 realizovanezajedničkeaktivnosti; | 1000,00 € | KZM, Sekretarijat za kulturu, omladinu i odnose sa NVO |
| **Operativni cilj 3: Ostvarivanje međuresornog doprinosa poboljšanju sveukupnog položaja mladih** |
| **Operativni cilj (na lokalnom nivou):** **Podsticanje razvoja potencijala kod mladih sa fokusom na podršku preduzetništvu i zapošljavanje mladih** |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Organizovane edukacije/obuke za mlade početnike u biznisu i podrška pri izradi biznis plan; | EU/UNDP/Opština Berane | Januar -Decembar 2024 | održana 2predavanja;10 polaznica/ka radionica;predstavljena i podršana 2 novaposlovnapoduhvata odstrane mladih | 6000,00 € | EU/UNDP/Opština Berane,Sekretarijat za kulturu, omladinu i odnose sa NVO  |
| 2. | Organizovanje Javnog poziva i podrška nezaposlenim licima starosti do 30 godina za pokretanje sopstvenog biznisa. omladinskom preduzetništvu  | Opština Berane | Decembar 2023 Decembar 2024 | Objavljen 1 javni konkurs5 biznis ideja podržano | 25000,00 € | Opština Berane  |
| 3. | Informisanje mladih o progranima sezonskog zapošljavanja | Opština Berane | Januar -Decembar 2024 | održane 2tribine;20 mladih upoznato sa benefitima zapošljavanja mladih;Minimum 10 objava na sajtu i društvenim mrežama | / | ZZZCG/Opština Berane,Sekretarijat za kulturu, omladinu i odnose sa NVO  |
| 4. | Organizovanje programa aktivne politike zapošljavanja  | ZZZCG | Mart -Decembar 2024 | 150 mladih ljudi osposobljeno za različita zanimanja | / | ZZZCG |
| **Operativni cilj 4: Unapređenje mehanizama za efikasno kreiranje, sprovođenje, monitoring i evaluaciju omladinske politike** |
| **Operativni cilj (na lokalnom nivou): Usavršavanje i jačanje kapaciteta službenika koji se bave omladinskom politikom i kreiranje mehanizama za planiranje i implementaciju omldinske politike na lokalnom nivou**  |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Organizovanje radionica za unapređenje kapacitete jedinica LS koje se bave sprovođenjem omladinske politike. | Opština Berane | Januar -Decembar 2024 | održane 2radionice;10 polaznika radionica; | 1000,00 € | Opština Berane,Sekretarijat za kulturu, omladinu i odnose sa NVO  |
| 2. | Izrada Nacrta LAPM 2025-2026 | Sekretarijat za kulturu, omladinu i odnose sa NVO | Maj -Novembar 2024 | Formirana radna grupaIzrađen Nacrt LAPM za 2025-2026  | / | Opština Berane,Sekretarijat za kulturu, omladinu i odnose sa NVO |
| 3. | Formiranje koodrinacionog tijela za mlade - „Savjet za mlade“ | Sekretarijat za kulturu, omladinu i odnose sa NVO opštine Berane, javne i privatne ustanove iz Berana, KZM | Jul 2024. | Donešen akt o formiranju Lokalnog savjeta za mlade održan1 sastanak na opštinskom nivou | / | Sekretarijat za kulturu, omladinu i odnose sa NVO |
| 4. | Organizovanje aktivnosti na istraživanju o potrebma mladih u opštini Berane za potrebe izrade LAPM  | Sekretarijat za kulturu, omladinu i odnose sa NVO opštine Berane,  | Maj 2024 | Sprovedeno istraživanje o potrebma mladih u opštini Berane za potrebe izrade LAPM | / | Sekretarijat za kulturu, omladinu i odnose sa NVO |

1. **MONITORING I EVALUACIJA**

 Monitoring i evaluaciju Akcionog plana za mlade u Beranama za period 2024 sprovodiće Sekretarijat za kulturu, omladinu i odnose sa nevladinim organizacijama opštine Berane i Ministarstvo sporta i mladih.

 Cilj monitoringa i evaluacije sprovođenja akcionog plana za mlade u Beranama je da se sistematično i redovno prikupljaju podaci, prati i nadgleda proces implementacije strateških ciljeva i zadataka i procjenjuje njegov uspjeh. Svrha monitoringa i evaluacije je praćenje napretka, poboljšanje efikasnosti i uspješnosti akcionog plana, ali i predlaganje izmjena u aktivnostima na osnovu nalaza i ocjena monitoring tima ili institucije koja prati. **Vremenski okvir:** Monitoring će se sprovodi kratkoročno za period (2024) i u kontinuitetu za svaku aktivnost koja je predmet praćenja. Evaluacija će se vršiti **polugodišnje** i pratiće određene faze implementacije Akcionog plana. Evaluacije uspješnosti akcionog plana obaviće se na kraju godine, odnosno decembra 2024. Izvještaj o evaluaciji je sastavni dio ukupnog izvještaja o sprovođenju Akcionog plana, koji se podnosi Ministarstvu sporta i mladih (godišnji izvještaj).

 Predmet monitoringa i evaluacije: Monitoring i evaluacija uključuju ukupno sagledavanje ispunjenja aktivnosti, specifičnih zadataka i ciljeva, strateških ciljeva kako na nacionalnom tako i na lokalnom nivou, koji su definisani u akcionom planu i to na sledeći način:

1. Praćenje procesa implementacije akcionog plana

2. Praćenje ishoda aktivnosti

3. Evaluacija napretka u ostvarivanju svrhe

4. Evaluacija uticaja strategije na život mladih u Beranama. Indikatori napretka i uspješnosti su određeni u tabelama za svaku predviđenu aktivnost.

Metode i tehnike monitoringa i evaluacije:

Za uspješno obavljanje monitoringa i evaluacije akcionog plana koristiće se: evidencija korisnika i prisustvo, anketa, intervjui i foto zapisi. Proces monitoringa i evaluacije je transparentan i u slučaju da je potrebno Sekretarijat za kulturu, omladinu i odnose sa nevladinim organizacijama opštine Berane pripremiće i komunikacioni plan za korisnike.